لیبی اولوسال آنلاشما حکومتی باشقانلیق شوراسی باشقانی فایز السراج، تورکییه‌نین، اؤلکه‌سینین باشکندی طرابلسا قارشی سالدیریلاری رد ائد‌ن توتومونو تقدیر ائتدیکلرینی بیلدیردی.
افیسین‌دن وئریله‌ن یازی‌لی آچیقلامایا گؤره، سراج، تورکییه‌نین طرابلس ائلچیسی سرحاد آکسنی قبول ائتدی. گؤروشمه‌ده لیبی‌ده‌کی گلیشمه‌لر و ایکی اؤلکه ایلیشکیلری مذاکیره اولوندو.
تورکییه‌نین باشکند طرابلسا قارشی سالدیریلاری رد ائد‌ن توتوموندان اؤوگو ایله دانیشان سراج، ایکی‌لی امکداشلیغین گلیشدیریلمه‌سی آرزوسونو دیله گتیردی.
ائلچی آکسن ده تورکییه‌نین اولوسال آنلاشما حکومتینی و طرابلسون قورونماسی مسئله‌سین‌ده‌کی ثابت توتومونو دستکلدیگینی خاطیرلاتدی.
آکسن آیریجا تورکییه‌نین لیبی‌ده‌کی مولکی قوروملارین هدف آلینماسینی قینادیغینی ایفاده ائتدی.
لیبینین دوغوسوندا‌کی سلاح‌لی گوجلرین لیدئری خلیفه خفتر، باشکند طرابلسو اله گئچیرمک اوچون ۴ آوریل‌ده سالدیری امری وئرمیش، بونون اوزرینه اولوسلارآراسی مشروعیته صاحب اولوسال آنلاشما حکومتی بیرلیکلری ده قارشی عملیات باشلادمیشدی.
